EkBass/fiwiki-20250220-pages-articles huggingface dataset:
Martin Gilbert

Martin John Gilbert (25. lokakuuta 1936 – 3. helmikuuta 2015) oli brittiläinen historioitsija. Hän kirjoitti yli 80 kirjaa muun muassa Winston Churchillistä, holokaustista ja juutalaisten historiasta. Hän oli Churchillin virallisen elämäkerran kirjoittaja sekä Merton Collegen kunniajäsen (Honorary Fellow). Churchillin virallinen elämäkerta koostuu kahdeksasta osasta, joista kaksi ensimmäistä kirjoitti Randolph Churchill ja loput kuusi, jotka julkaistiin Randolph Churchillin kuoleman jälkeen, kirjoitti Gilbert. ==Lähteet== Luokka:Brittiläiset historioitsijat Luokka:Brittiläisen imperiumin komentajat Luokka:Vuonna 1936 syntyneet Luokka:Vuonna 2015 kuolleet
Ville Pankko

Ville Ignatius Pankko (vuoteen 1935 Bang, 17. joulukuuta 1883 Sääksmäki – 18. marraskuuta 1988 Malmö) oli suomalainen varatuomari, joka toimi Etsivän keskuspoliisin ja sen seuraajan Valtiollisen poliisin apulaispäällikkönä vuosina 1923–1944. Hän oli sekä EK:n että Valpon kakkosmies, jonka vastuulla olivat tutkijatoiminta ja juridiset kysymykset. Pankko pakeni jatkosodan jälkeen Ruotsiin, jossa hän asui kuolemaansa saakka. == Ura == Sääksmäen Kuurilassa syntyneen Pankon vanhemmat olivat talollinen Evert Wilhelm Bang ja Vilhelmina Juhontytär. Hän kirjoitti ylioppilaaksi Hämeenlinnan lyseosta 1904, ja opiskeli Helsingin yliopistossa suorittaen oikeustutkinnon 1916 ja ylemmän hallintotutkinnon 1917. Varatuomarin arvon Pankko sai 1920. Sisällissodan jälkeen hän toimi valtiorikosoikeuden jäsenenä Riihimäellä, kunnes aloitti tuomarin viransijaisuuksia tehtyään Etsivän keskuspoliisin palveluksessa vuonna 1921. Pankko oli aluksi Terijoen Kellomäellä tutkijatoimiston päällikkönä ja 1923 lähtien Helsingissä vanhempana apulaispäällikkönä. EK:n muututtua Valtiolliseksi poliisiksi 1938 Pankko nimitettiin apulaispäälliköksi, jota tehtävää hän hoiti jatkosodan loppuun saakka. 1920–1930-luvuilla Pankko toimi tehtävässään muun muassa EK:n päällikön Esko Riekin lainopillisena neuvonantajana vasemmistolaisia järjestöjä lakkautettaessa. Vuonna 1923 Pankko oli EK:n edustajana niin sanotussa suuressa kommunistijutussa, ja 1936 hän laati pääministeri T. M. Kivimäen tilaaman muistion Kominternin toiminnasta Suomessa. Kommunistien lisäksi se leimasi yhteiskunnallisesti vaarallisiksi myös muita vasemmistolaisia kansalaisjärjestöjä sekä jopa monia oikeistolaisia, mikä aiheutti poliittiseen kriisin ja kaatoi Kivimäen hallituksen. Sotavuosina Pankolla oli EK:n muun johdon tapaan erittäin läheiset suhteet natsi-Saksan turvallisuuspoliisiin Sicherheitsdienstiin. Marraskuussa 1942 Valpo lähetti Tallinnan Gestapolle 27 Saksasta saapunutta pakolaista, vaikka Väinö Tanner oli hallituksen edustajana kieltänyt Pankkoa panemasta toimenpidettä käytäntöön. Pankko oli myös henkilökohtaisesti vahvistanut Maria-Emma Schul-Martinin luovutuksen, vaikka Riekki oli aikaisemmin omassa muistiossaan arvellut, ettei siihen ole laillista oikeutta. Moskovan välirauhan jälkeen Pankko ja yksitoista muuta Valpon virkailijaa pakeni perheineen Ruotsiin matkustaen Raumalta virolaispakolaisten veneessä 24. syyskuuta 1944. Hän sai turvapaikan kerrottuaan pelkäävänsä Neuvostoliiton miehitystä ja suomalaisten kommunistien kostotoimia. Pankko ei maininnut ruotsalaisille mitään yhteistyöstään natsi- Saksan turvallisuuspoliisin kanssa. Pankon lisäsi Ruotsiin pakenivat EK:n henkilökunnasta muun muassa päällikkö Arno Anthoni, esittelijä Aarne Kauhanen, Kuopion osaston päällikkö Rusko Sihvonen, ylietsivä Arvid Ojasti ja etsivä Erik Jaarma. Ruotsissa Pankko työskenteli Kalmarissa toimineessa panimossa, ja asui Malmössä, jossa hän kuoli 104-vuotiaana marraskuussa 1988. == Lähteet == Luokka:Suomen turvallisuuspoliisin henkilökunta Luokka:Suomalaiset juristit Luokka:Ruotsinsuomalaiset henkilöt Luokka:Yli satavuotiaiksi eläneet suomalaiset Luokka:Vuonna 1883 syntyneet Luokka:Vuonna 1988 kuolleet
Taisha jōseki

a,b ja c ovat mahdollisia jatkoja, myös muita variaatiota jōsekista tunnetaan. a,b ja c ovat mahdollisia jatkoja, myös muita variaatiota jōsekista tunnetaan. a,b ja c ovat mahdollisia jatkoja, myös muita variaatiota jōsekista tunnetaan. a,b ja c ovat mahdollisia jatkoja, myös muita variaatiota jōsekista tunnetaan. a,b ja c ovat mahdollisia jatkoja, myös muita variaatiota jōsekista tunnetaan. a,b ja c ovat mahdollisia jatkoja, myös muita variaatiota jōsekista tunnetaan. a,b ja c ovat mahdollisia jatkoja, myös muita variaatiota jōsekista tunnetaan. Taisha jōseki () on yksi gon tunnetuimmista jōsekeista, joka tunnetaan myös nimellä "tuhansien muunnelmien jōseki"Sente Essee: Kun pelasin taishan. == Lähteet == == Aiheesta muualla == * Sensei's Library: Taisha * Sente Essee: Kun pelasin taishan (.pdf) Luokka:Go
Khashoggi

Khashoggi on muun muassa seuraavien henkilöiden sukunimi: * Adnan Khashoggi (1935–2017) saudiarabialainen liikemies * Jamal Khashoggi (1958–2018), saudiarabialainen toimittaja * Muhammad Khashoggi (1889–1978), saudiarabialainen lääkäri.
Kalle Kalervo

Kalle Kustaa Kalervo, vuoteen 1901 HellmanAikalaiskirja 1934, s. 288 (Viitattu 13.10.2018) (14. lokakuuta 1867 Asikkala – 23. joulukuuta 1947 HausjärviKuka kukin oli. (Viitattu 13.10.2018)) oli suomalainen puutarhuri, puutarhanhoidon opettaja ja kehittäjä ja tietokirjailija. ==Henkilöhistoria== Kalervon vanhemmat olivat räätäli Johannes Hellman ja Kustaava Kylmälammi ja puoliso vuodesta 1892 Maria Matilda Lautela. Kalervo suoritti puutarhurin tutkinnon 1888 ja oli ensimmäinen suomenkielinen puutarhuri Suomessa80-vuotiaita. Helsingin Sanomat, 14.10.1947, s. 6.. Kalervo kävi valtion tukemana useilla opintomatkoilla Pohjoismaissa ja Keski-Euroopassa 1900-luvun vaihteessa. Hän oli puutarhuri Pekkalan kartanossa Ruovedellä 1892–1895, Hämeen läänin lääninpuutarhuri 1895–1903 ja puutarhuri sekä puutarhanhoidon opettaja Kajaanin seminaarissa ja Jyväskylän seminaarissa 1905–1910. Kouluhallituksen puutarhaopetuksen neuvojaksi hänet nimitettiin 1911. Hän hoiti tehtävää vuoteen 1924 asti.70-vuotias. Puutarhakonsulentti Kalle Kalervo. Helsingin Sanomat, 14.10.1937, s. 6. Kalervo perusti Suomen ensimmäisen maatalouskerhon Suonenjoen Pörölänmäen kylään vuonna 1925. Kalervo aloitti kesäkuussa 1902 puutarhakurssien pitämisen kansakoulunopettajille Janakkalassa omistamassaan puutarhassa. Hänet nimitettiin myöhemmin valtion puutarhakonsulentiksi ja hänen ehdotuksestaan puutarhakursseja alettiin sitten pitää säännöllisesti keväisin eri puolilla Suomea. Kursseilla perustettiin koulujen ympärille puutarhoja ja oppilaskasvitarhoja. Maahenkeä herättämässä. 20-vuotisen tarmokkaan puutarhahoidonneuvonnan tuloksia, Suomen Kuvalehti, 02.09.1922, nro 35, s. 7, Kansalliskirjaston digitaaliset aineistot ==Julkaisuja== * Talonpojan kasvitarha ja kasviruokien valmistaminen (Kyläläisten Kirjasia N:o 42), 1903 * Kaikille kasviksia ja hedelmiä. Kansa puu- ja kasvitarhaviljelystä harjoittamaan, 1912 * Kodin lähimmän ympäristön kaunistamisesta, 1912 * Koulupuutarha-aatteen kehitys meillä ja muualla, 1913 * Käytännöllinen puutarhanhoidon oppikirja seminaareja, maamies- ja emäntäkouluja, kansanopistoja ja kesäkursseja varten, 1915 * Ohjeita vaatimattomien koulu- ja oppilaspuutarhojen perustamiseen, 1915 * Nuori tarhuri: kansakoulun kasvitarhanhoidon oppikirja, 1922 ==Lähteet== ==Aiheesta muualla== * Nummi, Aimo 2011. Kalle Kalervo. Koulupuutarhojen neuvoja ja monipuolinen ammattimies. Hausjärvi: Hausjärvi-seura, 19 s. ISBN 978-952-92-8695-9 * "Arboretum Mustila" - Kuinka ulkolaiset puut viihtyvät Suomen ilmastossa. Suomen Kuvalehdelle kirjoittanut ja valokuvannut Kalle Kalervo, Suomen Kuvalehti, 10.01.1925, nro 2, s. 10, Kansalliskirjaston digitaaliset aineistot Luokka: Suomalaiset puutarhurit Luokka: Suomalaiset opettajat Luokka: Suomalaiset virkamiehet Luokka: Suomalaiset tietokirjailijat Luokka:Vuonna 1867 syntyneet Luokka:Vuonna 1947 kuolleet
Teema (joukkuevoimistelu)

Joukkuevoimisteluohjelmissa on usein, joku teema, jota tulkitaan ohjelmassa. Esimerkkejä joukkuevoimisteluteemoista: === Naisten SM-sarja: === 2018 syksy: * Gloria: Nykyteknologian vaikutus ihmisiin *Illusion: Keskustelu kuun kanssa *Minetit: Meri *Minetit Fire: Tuli *OVO Team: Romani * OVO Team Esport * Sanix Valens: * Sirius: Meri 2018 kevät: * Gloria: Mustat pantterit * Minetit: Tuli * OVO Team: Toivo * OVO Team Esport: Kuolleiden päivä (Mexiko) * Sanix Valens: Tunteet * Sirius: * Team Lidia: * Team Vantaa: Lihansyöjäkasvi 2017: * Gloria: Pohjolan tyttärien tarina * Minetit: Finlandia * OVO Team: Akselin ja Elinan häävalssi * OVO Team Esport: Pohjolan neidot * Sanix Valens: Pahuuden henki * Sirius: Metsä * Team Vantaa: Lintu === 14-16 v SM-sarja: === 2018 syksy: * Freyat: * Illusion Jr: Lisko * Lumo: * Minetit Elite: *OVO Junior Team: * Sanix Valens Junior: * Sanix Valens Valor: 2018 kevät: * Elite: Tulikärpäset * Freyat: Mikkihiiri merihädässä * Illusion Jr Blue: Paha nukkumatti *Illusion Jr Violet: * Lumo: Peikot * Minetit Jr: ”Mist” (eng.) sumu/usva * Ovo Junior Team: Rakastunut harlekiini Venetsian tanssiaisissa * Sanix Junior: Rukoilijasirkat * Team Piruet: * Team Tapiola Gloria: Haamut * Team Vantaa Junior: 2017: == Lähteet == * Minetit-Elite: Taistelevat metsot * Ovo Junior Team: Puukkojunkkarit === Viitteet === Luokka:Joukkuevoimistelu
Courier (kirjaintyyppi)

Courier on pääteviivallinen ja tasalevyinen, kirjoituskoneiden kirjasimia muistuttava kirjaintyyppi tai fontti. Se sopii parhaiten taulukkomuotoisen tiedon esittämiseen, teknisiin asiakirjoihin ja tekstinkäsittelyyn. Howard Kettler suunnitteli Courierin alun perin 1900-luvun puolivälissä IBM:lle kirjoituskoneissa käytettäväksi kirjaintyypiksi. Myöhemmin Adrian Frutiger piirsi sen uudelleen IBM Selectric -pallokirjoituskoneita varten. Courier on laajasti käytetty, ja se kuuluu useimpien tietokoneiden perusfontteihin. Courier on yksi PostScript-kielen vakiofonteista ja on siten ollut käytössä laajasti työpöytäjulkaisemisessa vuodesta 1985 lähtien. Se sisältyy myös PDF- tiedostomuodon vakiofontteihin. == Lähteet == Luokka:Kirjaintyypit
Ligatuuri (täsmennyssivu)

Ligatuuri voi tarkoittaa seuraavia asioita: *ligatuuri, suonen, tiehyen tai muun vastaavan sitominen *ligatuuri, kahden kirjaimen muodostama yhdistelmä *ligatuuri, nuottikirjoituksessa samantasoisten nuottien sitominen yhteen kaarella *ligatuuri, soittimen osa
Viitasaaren Viihdekeskus

Viitasaaren Viihdekeskus eli Keilis on Viitasaarella, Keski-Suomessa sijaitseva keilahalli ja klubi. Ratana on 6-väyläinen Brunswick Pro Lane, jossa mahdollisuus myös hohtokeilaukseen. Keiliksellä on aktiivista musiikkitoimintaa ympäri vuoden. == Kokousten järjestäminen == Keiliksellä on mahdollisuus järjestää kokouksia. Kokoustiloihin mahtuu 30 henkeä. == Muuta == 31.12.2018 dance- ja popmusiikkia esittävä yhtye Hausmylly pitää viimeisen keikkansa Viihdekeskuksen lavalla. == Lähteet == http://www.keilis.fi/ http://www.lomaseutu.fi/fi/herkuttelu/viitasaaren-viihdekeskus/ Luokka:Viitasaaren rakennukset ja rakennelmat
Hurrikaani Leslie

Hurrikaani Leslie on vuoden 2018 Atlantin hurrikaanikauden kahdestoista nimetty myrsky ja kuudes hurrikaani. Voimakkaimmillaan se oli alimmassa hurrikaaniluokassa Saffirin–Simpsonin hurrikaaniasteikolla. Se heikkeni välillä trooppiseksi myrskyksi mutta voimistui uudelleen hurrikaaniksi. Subtrooppinen matalapaine sai nimen Leslie 23. syyskuuta. Siitä puuttui keskileveysasteiden matalapaineille tyypillinen rintamarakenne, mutta toisin kuin merivedestä energiansa saavat trooppiset matalapaineet, se sai pääosan energiastaan ilmakehän barokliinisesta instabiilisuudesta. Siinä oli rengasmainen pilvirakenne ja ympyrää kiertävät tuulet. Matalapaine voimistui, ja 29. syyskuuta se määriteltiin trooppiseksi myrskyksi. 4\. lokakuuta Leslie voimistui hurrikaaniksi. Sen lähestyessä Atlantin länsireunaa Kanadaa ja Yhdysvaltojen pohjoisosia varoiteltiin korkeasta aallokosta. Sateet ja kovat tuulet jäivät valtameren puolelle. Leslie pyöri pitkään Atlantilla ja jatkoi sitten matkaansa Madeiran yli kohti Portugalia ja Espanjaa. == Lähteet == Leslie
Ligatuuri (nuottikirjoitus)

Ligatuuri tarkoittaa nuottikirjoituksessa samantasoisten nuottien sitomista yhteen kaarella. Keskiaikaisessa nuottikirjoituksessa ligatuuri oli ryhmä nuotteja, jotka muodostivat samalla tavulla laulettavan kuvion.Aikio ja Vornanen 1993, s. 380-381 ==Lähteet== *Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. ISBN 951-1-11365-8. === Viitteet === Luokka:Nuottikirjoitus
August Kanninen

August Kanninen (7. huhtikuuta 1857 Rautalampi – 27. huhtikuuta 1935Kuolleita. Helsingin Sanomat, 1.5.1935, s. 8.) oli suomalainen opettaja ja oppikirjojen laatija. ==Henkilöhistoria== August Kannisen vanhemmat olivat maanviljelijä Gabriel Kanninen ja Karoliina Korhonen ja puoliso vuodesta 1892 Iida Huttunen. Kanninen valmistui opettajaksi Jyväskylän seminaarista 1887 ja toimi kansakoulunopettajana vuodesta 1886. Oltuaan kolme vuotta Rautalammilla hän työskenteli opettajana Viitasaarella vuoteen 1923 saakka. Kanninen oli aktiivinen kotiseutu- ja yhdistysmies, hän muun muassa perusti Viitasaarelle Suovanlahden nuorisoseuran ja johti sitä yli 30 vuotta. Kanninen julkaisi useita oppikirjoja, joista otettiin enimmillään toistakymmentä painosta.Opettaja August Kanninen 70-vuotias. Helsingin Sanomat, 12.4.1927, s. 8. ==Julkaisuja== * Katekismus-opetuksen viitteitä: kansa-, kierto- ja sunnuntaikouluja varten, 1891 * Kirkkohistoria: kansakoulukurssin suunnitelma, 1891 * Kansakoulun maantieto: kartoilla varustettu, 1895 * Martti Luther'in vähä katekismus lyhyvillä, uuden katekismuksen mukaisilla selityksillä varustettuna, 1897 * Lasten lukukirja: kotiopetusta ja "pientenlasten kouluja" varten, 1901 * Pieni lauseopas kansakoulutyön avustamiseksi, 1904 * Äidinkielen opas: opetusohjeita ja harjotuksia kansakouluja varten, 10. p 1922 ==Lähteet== Luokka: Suomalaiset opettajat Luokka: Suomalaiset tietokirjailijat Luokka:Vuonna 1857 syntyneet Luokka:Vuonna 1935 kuolleet
Ferdinand Zecca

Ferdinand Zecca (19. helmikuuta 1864 Pariisi – 23. maaliskuuta 1947 Saint- Mandé, Val-de-Marne) oli ranskalainen näyttelijä, elokuvaohjaaja ja tuottaja. Hänet tunnetaan yhtenä varhaisen mykkäelokuvan edelläkävijöistä. Näyttämösuunnittelijan perheeseen syntynyt Zecca aloitti uransa kahvikonserttien esiintyjänä. Hän teki äänityksiä Pathélle ja työskenteli hetken aikaa näyttelijänä Gaumontilla, jolle hän vuonna 1898 teki ensimmäisen elokuvansa Les Méfaits d’une tête de veau. Samana vuonna Charles Pathé palkkasi Zeccan elokuvien tuotantopäälliköksi ja vuonna 1902 hänestä tuli yhtiön Vincennesin studion johtaja. Vuonna 1903 Zecca siirtyi muutamaksi kuukaudeksi Gaumontille, mutta palasi seuraavana vuonna Pathén uudelle Montreuilin studiolle. Zecca teki muun muassa uutiselokuvia, komedioita, fantasiaelokuvia kuten À la conquête de l’air (1901) ja yhteiskunnallisia melodraamoja kuten Histoire d’un crime (1901). Lucien Nonguetin kanssa ohjattua ja Segundo de Chomónin kuvaamaa moniosaista raamattuelokuvaa La Vie et la passion de notre seigneur Jésus Christ (1907) pidetään yhtenä varhaisen mykkäelokuvan klassikoista. Zecca oli myös yksi ensimmäisistä elokuvatuottajista, joka valvoi Pathén studioiden toimintaa ja huolehti yhtiön ulkomaantoiminnoista varsinkin Yhdysvalloissa. Palattuaan 1920-luvun alussa Ranskaan hän johti yhtiön Pathé Baby -kotielokuvaosastoa. == Lähteet == == Aiheesta muualla == * Luokka:Ranskalaiset näyttelijät Luokka:Ranskalaiset elokuvaohjaajat Luokka:Ranskalaiset elokuvatuottajat Luokka:Vuonna 1864 syntyneet Luokka:Vuonna 1947 kuolleet
Otto Rönkä

Otto Rönkä (s. 1987) on suomalainen toimittaja ja kirjailija. Rönkä on työskennellyt vuodesta 2014 lähtien Ylen urheilutoimituksessa. Syyskuussa 2018 julkaistiin Röngän esikoisteos E-urheilun käsikirja, joka on ensimmäinen suomenkielinen e-urheilua käsittelevä tietokirja. == Yksityiselämä == Röngän isä on Yle TV1:n uutisankkuri Matti Rönkä ja äiti Helsingin Sanomien kulttuuritoimittaja ja kirjallisuuskriitikko Suvi Ahola. Hänen sisarensa Reetta Rönkä on suomalainen radiojuontaja ja toimittaja. == Lähteet == Luokka:Vuonna 1987 syntyneet Luokka:Elävät henkilöt Luokka:Suomalaiset urheilutoimittajat Luokka:Suomalaiset kirjailijat
Gabriel, tule takaisin (vuoden 1979 televisioelokuva)

Gabriel, tule takaisin on Mirjam Himbergin ohjaama suomalainen televisioelokuva vuodelta 1979. Se perustuu Mika Waltarin samannimiseen näytelmään, jota on kutsuttu sydämettömäksi komediaksi. Suositusta näytelmästä on tehty useita sovituksia paitsi teattereihin, myös sähköisiin medioihin. Muun muassa Valentin Vaala filmatisoi oman palkitun tulkintansa aiheesta vuonna 1951. Aikakautena on 1940-luvun puoliväli, jolloin liikkeellä oli monenlaista huijaria. == Juoni == Himberg noudattaa televisioelokuvassaan Waltarin alkuperäistekstiä, katso artikkeli Gabriel, tule takaisin. Gabriel on psykopaattisia piirteitä omaava huijari, joka sovittaa kulloisenkin roolinsa ja tarinansa vastaamaan huijaustensa kohteina olevien naisten unelmia. Hän kertoo omistavansa kiinteää omaisuutta ja likvidejä varoja aina sen mukaan, mikä tilanteeseen soveltuu. Hänellä on myös aina jokin syy, miksi hän ei juuri sillä hetkellä pääse varoihinsa käsiksi. Tällä kertaa hän vedättää pikkukaupunkilaisia, verraten varakkaita sisaruksia. Nuorempi sisar, Kristina, on helposti vietävissä. Vanhempi sisar, Ulriika, taasen antaa vedättää itseään, vaikka sisimmässään tajuaa Gabrielin olevan huijari. Tätiensä residenssissä asuva sisarentytär Raili näkee heti Gabrielin todellisen luonteen ja seuraa huvittuneena vierestä tämän järjestämää näytelmää. Raili ja Gabriel liittoutuvat, mutta eivät luota toisiinsa. Ahdasmieliseen pikkukaupunkiin tympääntynyt Raili vie Gabrielin huijaamat huomattavat rahavarat ja karkaa Helsinkiin. Gabriel häipyy vähin äänin mukanaan sisarusten paperikaupan käteiskassa. Kaikesta tapahtuneesta huolimatta Ulriika jää kaipaamaan Gabrielia. == Julkaisut == IMDB:n mukaan Gabriel, tule takaisin sai ensi-iltansa 14. kesäkuuta 1979. Yle Myynti julkaisi teoksen DVD:nä vuonna 2018. == Eroja Vaalan elokuvan ja Himbergin televisioelokuvan välillä == Valentin Vaala ohjasi Waltarin näytelmästä teatterielokuvan Gabriel, tule takaisin vuonna 1951. Gabrielin roolin tulkitsi Tarmo Manni. Vaala lisäsi juoneen sivuhenkilöitä, kuten Rosa Pakkalan ja aloitti tapahtumat varhaisemmasta vaiheesta, Kristinan ja Gabrielin tapaamisesta Helsingin Stockmannin tavaratalossa. Hän laajensi elokuvansa tapahtumapaikaksi koko pikkukaupungin, jossa Angerit edustavat parempaa väkeä. Himbergin televisioelokuva tapahtuu yhdessä lavastuksessa ja tarinaan ei ole lisätty sivuhahmoja. Näytelmästä Gabriel, tule takaisin on tehty myös kaksi muuta televisioelokuvaa, vuosina 1961 ja 1988. ==Näyttelijät== == Lähteet == == Aiheesta muualla == *Kansallisteatteri : Silmäniskuja: Huijarit ja uhrit (Matti Patana, 7.6.2018) Luokka:Suomalaiset televisioelokuvat Luokka:Suomalaiset näytelmiin perustuvat elokuvat Luokka:Vuoden 1979 suomalaiset elokuvat Luokka:Mika Waltarin käsikirjoittamat elokuvat
J. F. Talviala

Johan Fredrik Talviala, sukunimi aik. Winter (17. joulukuuta 1884 Jyväskylä – 21. marraskuuta 1946 Forssa) oli suomalainen juristi, Tampereen oikeuspormestari ja kihlakunnantuomari.Ylioppilasmatrikkeli 1904 : matrikkelinumero 29369Aikalaiskirja 1934 Talvialan vanhemmat olivat kondiittori Klas Viktor Winter ja Hilda Fredrika Lindqvist. Hän pääsi ylioppilaaksi Jyväskylän lyseosta 1904 ja suoritti Helsingin yliopistossa oikeustutkinnon 1907. Talviala sai varatuomarin arvon 1910. Talviala oli Tampereen raastuvanoikeuden oikeusneuvosmiehenä 1913–1919, Tampereen oikeuspormestarina 1919–1936 ja Tammelan tuomiokunnan tuomarina vuodesta 1936 alkaen. J. F. Talviala oli naimisissa vuodesta 1913 Matilda Lovisa Ingraeuksen kanssa. == Lähteet == Luokka:Suomalaiset juristit Luokka:Suomalaiset tuomarit Luokka:Tampereen pormestarit Luokka:Vuonna 1884 syntyneet Luokka:Vuonna 1946 kuolleet
Eksokomeetta

Eksokomeetta on Aurinkokunnan ulkopuolella sijaitseva komeetta. Ensimmäiset eksokomeetat löydettiin vuonna 1987 Beta Pictorisksen ympärillä. 11 tähden ympärillä on löydetty eksokomeettoja. == Lähteet == Luokka:Komeetat Luokka:Eksoplaneettatutkimus
Joona Hubahamilainen

Pyhä Joona Hubahamilainen (s. Beth-Asa, Persia, k. 24. joulukuuta 327) oli munkki, marttyyri ja pyhimys. Hän meni pyhän Barachiuksen kanssa Hubahamiin palvelenaan uskonsa vuoksi vangittuja kristittyjä kuningas Sapor II:n hallitessa, mutta heidät pidätettiin, hakattiin, kidutettiin ja surmattiin koska he olivat kehottaneet kristittyjä kuolemaan myös marttyyreinä, sekä koska he kieltäytyivät vangitsijoidensa vaatimuksesta palvoa aurinkoa, kuuta, tulta ja vettä. Joonaa hakattiin nuijilla, paalu iskettiin hänen vatsaansa ja hänet laitettiin jäätävään lammikkoon, mutta selviten siitä hänen sormensa ja varpaansa leikattiin pois sekä hänet murskattiin kuoliaaksi viinipuristimessa. Hänen muistopäiväänsä vietetään 29. maaliskuuta. == Lähteet == ==Aiheesta muualla== *Pyhät persialaismarttyyrit Joona, Barakhisho, Zanithas, Lasarus, Marutha, Narses, Elia, Mares, Habib, Saba ja Sivsithina Suomen ortodoksinen kirkko Luokka:Kristityt marttyyrit Luokka:Kristityt munkit Luokka:Pyhimykset Luokka:Pyhät Luokka:Syntymävuosi puuttuu Luokka:Vuonna 327 kuolleet
Eksoasteroidi

Eksoasteroidi on Aurinkokunnan ulkopuolella sijaitseva asteroidi. Kappale (514107) 2015 BZ509 saattaa olla siepattu eksoasteroidi. Vain yksi eksoasteroidi on tunnettu, GD 61-tähden ympärillä. == Lähteet == Luokka:Asteroidit
Kuustonen

Kuustonen on suomalainen sukunimi. Tunnettuja suomalaisia nimenkantajia ovat: * Mikko Kuustonen (s. 1960), laulaja-lauluntekijä, kitaristi * Iina Kuustonen, (s. 1984), näyttelijä, Mikko Kuustosen tytär * Minka Kuustonen, (s. 1985), näyttelijä, Mikko Kuustosen tytär
Margit Ravn

Margit Ravn (1885–1960) oli norjalainen kirjailija. Ravnin esikoisteos ilmestyi 1927, kun hän oli 42-vuotias, ja sen jälkeen hän julkaisi kirjan lähes vuosittain vuoteen 1952 asti, paitsi heti sodan jälkeen, jolloin vasta 1947 ilmestyi kaksi kirjaa. Kirjojen tytöt ovat itsenäisiä, ja keskeisinä aiheina ovat ammatti, työ ja itsensä toteuttaminen. Ravn on kirjoittanut lastenkirjoja ja viihdekirjoja. == Teokset== * Sorenskriverens tvillinger, kansi Gerhard Gjerding * Som alle de andre, kansi Trygve M. Davidsen, 1928 * De tre Synnøver, 1929 * Under sommerens sol, kansi Harald Damsleth 1930 * På avbetaling, 1931 * Berits hybelår, kansi Harald Damsleth 1932 * Hun som reiste, 1933 * Vi yrkespiker, kansi William Lunden, 1934 * Den skjønne drømmen, 1935 * Min søster og din søster, 1936 * Sånn omtrent.., kansi Thorvald Lembach Ravn, 1937 * Kitty K's 16 000, 1938 * Åse flytter til Vestkanten, 1939 * I skyggen av Eva, 1940 * I "Bjørnehiet" av Kate Krone, kansi Thorvald Lembach Ravn, 1941 * Takk for du kom, Lisbeth, 1942 * Titt-opp, av Ragnhild Berg, 1943 * Se opp for Anne Christine, av Ragnhild Berg, 1945 * Bestem deg – unge dame, 1947 * En av de mange, 1947 * Oppstyr i Vikane, Prysers forlag, kansi Thorvald Lembach Ravn, 1948 * Hva sa Petter!, 1949 * Bjørg bryter ut, 1950 * Og så var det Lillemor, kansi Thorvald Lembach Ravn, 1951 * Ikke både og – , 1952 === Suomennetut teokset === Lähde:Fennican tietokanta * Niinkuin kaikki muutkin, suom. Alli Saarimaa 1933, uusi painos 1941 ja 1959 * Me virkatytöt, Otava, 1939 * Serkukset, suom. Toini Jännes. WSOY, 1935, uusi painos 1936 ja 1951 * Tyttö, joka lähti tiehensä, suom. Aune Suomalainen. WSOY, 1938, uusi painos 1960 * Kihlat ja arvopaperit, suom. Laila Järvinen. WSOY, 1939, uusi painos 1959 * Mainostyttö, suom. Else Parviainen. Otava, 1942 * Kiitos että tulit Lisbeth. suom. Sirkka Nuormaa. WSOY, 1943 == Lähteet == Luokka:Norjalaiset kirjailijat Luokka:Vuonna 1885 syntyneet Luokka:Vuonna 1960 kuolleet
Suomen koulumuseo

Suomen koulumuseo oli Tampereella Tammelan kaupunginosassa 1960–1980-luvuilla toiminut museo, joka kertoi suomalaisen koulun kehityksestä muun muassa pienoismallien, tilaan rakennettujen interiöörien ja nukkehahmojen avulla. Museo sijaitsi Tammelan koulun vanhassa osassa. Koulumuseo sai alkunsa kunnallisneuvos, opettaja Lauri Santamäen aloitteesta. Hän myös pääosin vastasi museon toteutuksesta: kokoelma muodostui lähinnä hänen keräämästään oppimateriaalista, opetusvälineistä ja koulujen pienoismalleista. Museo sijoitettiin Tammelan kansakoulun kellarikerrokseen, ja se vihittiin käyttöön 1. lokakuuta 1960. Näyttelyssä pääsi jäljennösten välityksellä tutustumaan esimerkiksi naantalilaisen munkin Jöns Budden kammioon, Turun keskiaikaiseen luostarikouluun ja Turun akatemian ahtaaseen karsseriin. Aitoa esineistöä edusti muun muassa ensimmäinen Tampereella käytetty kouluhammaslääkärin tuoli.Tampereen historiallisten museoiden kokoelmapoliittinen ohjelma 2015, s. 16 ja liite ”Kokoelmien historia”. Koulumuseo toimi aluksi itsenäisenä museona, mutta vuonna 1969 se siirrettiin Tampereen kunnallisen museotoimen alaisuuteen. Museotoimeen kuului koulumuseon lisäksi Hämeen museo, Tampereen teknillinen museo, Tampereen luonnontieteellinen museo ja Tampereen kaupunginmuseo. Niiden kokoelmia alettiin hoitaa ja kartuttaa keskitetysti. Koulumuseo suljettiin 1980-luvulla tilojen puutteellisen paloturvallisuuden ja vesivahinkojen vuoksi. Vuonna 1993 Tampereen kaupunki ilmoitti, ettei se aio avata museota uudelleen. Nykyään koulumuseon kokoelma on museokeskus Vapriikin hallussa. Se muodostaa oman opetushistoriallisen erilliskokoelmansa, jota ei enää kartuteta.Tampereen historiallisten museoiden kokoelmapoliittinen ohjelma 2015, liitteet ”Kokoelmien historia” ja ”Siiri-järjestelmän luettelointiohjeet”. Sitä säilytetään Tampereen museoiden kokoelmakeskuksessa Ruskon teollisuusalueella. == Lähteet == Luokka:Tampereen museot Luokka:Tampereen historia Luokka:Suomen koulutus Luokka:Tammela (Tampere) Luokka:Suomen entiset museot
Anni Lahe

Anni Lahe (s. 1992) on helsinkiläinen poplaulaja ja lauluntekijä. Hän tuli tunnetuksi Idolsin kahdeksannelta tuotantokaudelta, josta hän putosi juuri ennen suorien lähetysten alkua. Peruskoulunsa Lahe kävi Munkkiniemen yhteiskoulussa, ja vuonna 2011 hän valmistui Sibelius-lukiosta. == Idols == Anni Lahe osallistui Idolsin 8. kaudelle, ja koelauluinaan hänellä oli Kasmirin ”Iholla” ja hänen oma kappaleensa ”Maistan sut”. Kartanoviikon jälkeisessä This Is Me -vaiheessa Lahe esitti kappaleensa ”X” ja Top10 Round -vaiheessa Maija Vilkkumaan kappaleen ”Satumaa-tango”, minkä jälkeen hän putosi – juuri ennen ensimmäistä semifinaalia. == Diskografia == === EP:t === * Jonain kauniina päivänä olen unohtanut (13. lokakuuta 2023, omakustanne) === Singlet === * ”19 (Mäsänä)” (19. kesäkuuta 2017, omakustanne) * ”Maistan sut” (12. maaliskuuta 2018, omakustanne / Sony Music) * ”Illalla taas” (12. lokakuuta 2018, Sony Music) * ”Mä en halua rakastaa sua enää” (14. kesäkuuta 2019, Sony Music) * ”Mustavalkoista” (4. lokakuuta 2019, Sony Music) * ”Nukahdan” (3. huhtikuuta 2020, Sony Music) * ”Terapiaan” (4. helmikuuta 2022, Backfront Music) * ”Hengität vielä” (27. toukokuuta 2022, Backfront Music) * ”Juhlat” (2. syyskuuta 2022, Backfront Music) * ”Mä en halua rakastaa sua enää (Remix)” (31. maaliskuuta 2023, Same Goal) * ”Älä päästä mua menemään” (28. huhtikuuta 2023, omakustanne) * ”Savuna ilmaan” (16. kesäkuuta 2023, omakustanne) === Epäviralliset julkaisut === ==== Kappaleet ==== * ”Jos sulla ei ois mitään muuta” (26. lokakuuta 2016) * ”Sun täytyy mennä nyt” (8. toukokuuta 2018) ==== Musiikkivideot ==== * ”Jos sulla ei ois mitään muuta” (26. lokakuuta 2016) * ”19 (Mäsänä)” (15. kesäkuuta 2017) == Lähteet == Luokka:Suomalaiset laulajat Luokka:Suomen Idols Luokka:Vuonna 1992 syntyneet Luokka:Elävät henkilöt
Doctors (vuoden 2016 televisiosarja)

Doctors () on televisioyhtiö SBS:n esittämä eteläkorealainen draamasarja. Sen päärooleissa ovat Kim Rae-won, Park Shin-hye, Yoon Kyun-sang ja Lee Sung- kyung. ==Näyttelijät== == Lähteet == == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset sairaalasarjat Luokka:SBS:n televisiosarjat
60 Parsecs!

60 Parsecs! on Robot Gentlemanin vuonna 2018 julkaisema Steam-peli Windows ja OS X laitteille. Tällä kertaa avaruuteen lähetetyt Astro Citizenit todistavat ihmiskunnan tuhon kun ydinsota alkaa, ja kun yksi aseista on tulossa heidän basea kohti. == Pelaaminen == Pelin alussa sinun täytyy valita yksi viidestä hahmosta kapteeniksi. Kun kapteeni on valittu, kyseisellä hahmolla on 60 sekuntia aikaa saada tarpeeksi tavaroita ja ruokaa koko miehistölle, siis henkilöille jotka ottaa mukaan. Kun 60 sekunttia on kulunut, maassa alkaa sota ja Astro Citizen base räjähtää ja peli alkaa. Nyt kapteenin täytyy tehdä päätöksiä joka päivä kunnes he löytäisivät planeetan laskeutumista varten. Toisin kuin 60 Seconds! Pelissä, tällä ketaa kapteeni voi tehdä, kierrättää tai korjata tavaroita mutta näihin tarvitsee resoursseja joita saa menemällä niitä etsimään. == Lähteet == == Aiheesta muualla == * 60 Parsecs! Steam sivustolla * 60 Parsecs! Metacritic.com sivustolla * 60 Parsecs! GameRVW.com sivustolla Luokka:Indie-videopelit
Illalla taas

Illalla taas on Anni Lahen kappale, joka julkaistiin singlenä 12. lokakuuta 2018. Se on Lahen ensimmäinen Sony Musicin kautta julkaistu kappale. == Lähteet == Luokka:Vuoden 2018 kappaleet Luokka:Suomalaiset musiikkikappaleet
Saila Seppo

Saila Seppo (entinen Karvinen; s. 1959) on filosofian tohtori, tekniikan lisensiaatti, kuvataiteilija ja kirjailija. Seppo väitteli vuonna 2003 Itä- Suomen yliopistossa tohtoriksi fysikaalisesta kemiasta ja tutki titaanidioksidia teoreettisesti sekä kokeellisesti. Lisensiaattityössään Aalto-yliopistossa hän tutki lantanoideja kristallografisesti ja termoanalyyttisesti. Suomen Akatemiassa Saila Seppo on toiminut ohjelmapäällikkönä ja johtanut muun muassa ohjelmoitavat materiaalit -tutkimusohjelmaa. Hän toimii myös Business Finlandissa yksikössä Portfolio Management & Platforms. Hänen muita työnantajiaan ovat olleet Kemira, Kansanterveyslaitos ja Aalto-yliopisto.Kemirassa hän toimi ensin tutkijana ja lopuksi johti strategista tutkimusta. Sepolla on yritys Greenbutton Oy. Kemiran omistamalla Porin titaanidioksiditehtaalla hän kehitti 1980-luvun lopussa mikrokiteisen titaanidioksidin rekisteröidyllä tuotenimellä UV-Titan ja myös fotokatalyyttituotteita. UV-Titanin kysyntä on kasvanut maailmalla erityisesti UV-A- ja UV-B-säteilyn suoja-aineenakuten myös kasvaa fotokatalyytillä tulevaisuudessa. Titaanidioksidikeksintöjen jälkeen keskittynut mikroselluloosaan. Hän toi markkinoille 2023 Sisusavi-massan. == Julkaisut == * Experimental and theoretical studies on doped and undoped rutile and anatase TiO2 for photocatalyst and pigment use, 2003, ISBN 952-458-300-3 * Elämää Asperger -lapsen kanssa, omakustanne 2014 ISBN 978-952-933-731-6 * Tarinoita johtajista, omakustanne 2015 ISBN 978-952-681-731-6 * Matkalla, omakustanne 2021 ISBN 978-952-68173-2-3 * Runot työelämästä ja muusta elämästä, omakustanne 2022 ISBN 978-952-68173-3-0 == Lähteet == Luokka:Elävät henkilöt Luokka:Vuonna 1959 syntyneet Luokka:Suomalaiset kirjailijat
Maiju Kantele

Anna Maria (Maiju) Kantele, vuoteen 1906 CantellAikalaiskirja 1934, s. 296 (Viitattu 13.10.2018) (18. tammikuuta 1860 Koski Hl – 3. maaliskuuta 1948 HelsinkiKuolleita. Helsingin Sanomat, 5.3.1948, s. 2.) oli suomalainen opettaja, järjestöaktiivi, suomentaja ja kirjailija. ==Henkilöhistoria== Kanteleen vanhemmat olivat kappalainen Otto Magnus Cantell ja Erika Charlotta Lilius. Kantele kävi tyttökoulun 1877 ja valmistui opettajaksi Jyväskylän seminaarista 1883. Valmistuttuaan hän toimi kansakoulunopettajana Helsingissä. Kantele oli Raittiuden ystävien päätoimikunnan jäsen 1890–1894 ja 1896–1899, NMKY:n naiskomitean jäsen vuodesta 1892, Suomen Nuorten Kristillisen Liiton päätoimikunnan jäsen vuodesta 1912, Suomen pyhäkouluyhdistyksen johtokunnan jäsen vuodesta 1914 ja Suomen kirkon seurakuntatyön keskusliiton johtokunnan jäsen 1919–1925. ==Julkaisuja== ===Teoksia=== * Sananen kasvatuksesta siveelliseen puhtauteen, 1914 ===Suomennoksia=== * Matkalla iso-isän luo: kertomus lapsille, 1907, Anna Lejdström * Elämän kevätpäivinä : jatkoa kertomukseen "Matkalla Iso-Isän luo": kertomus lapsille, 1908, Anna Lejdström * Esikuvamme Jumalan valtakunnan työssä : vertailevan raamatuntutkimisen luonnos lähetyshistoriallisine huomautuksineen, käytettäväksi keskusteluissa ja raamattukursseissa nuorten yhdistyksissä, Christian Hansen * Intian naisen asema, 1910, Luise Öhler * Kiina ja Jaapani, 1910, Luise Öhler * Mitä on naislähetys, 1910, Luise Öhler * Etelämeren saaristo, 1911, Luise Öhler * Senanalähetys, 1911, Luise Öhler * Naislähetys Afrikassa 1., 1912, Luise Öhler * Ugandan valkoinen tekojen mies: kertomus Aleksander M. Mackayn elämästä, 1918, Sophia Lyon Fahs ==Lähteet== Luokka: Suomalaiset opettajat Luokka: Suomalaiset kristilliset kirjailijat Luokka:Suomentajat Luokka:Vuonna 1860 syntyneet Luokka:Vuonna 1948 kuolleet
Playbill

Playbill on Robert Harlingin vuonna 1938 suunnittelema italienne- kirjaintyyppi, jossa on paksut pääteviivat. Se muistuttaa niitä kirjaintyyppejä, joita käytettiin 1800-luvun lopulla muun muassa etsintäkuulutusjulisteissa, ja Playbill onkin tunnetuimpia ns. Villin lännen fonteista. Kirjaintyyppi sopii parhaiten otsikoihin. == Lähteet == ===Viitteet=== Luokka:Kirjaintyypit
Antti Valve

Antti Jaakko (Jakob) Valve, sukunimi vuoteen 1906 Wallin (25. heinäkuuta 1887 Helsinki – 17. joulukuuta 1955 Hämeenlinna) oli suomalainen rehtori ja sanomalehtimies.Ylioppilasmatrikkeli 1907 : matrikkelinumero 30977Kuka kukin on 1954Rehtori Antti Valve 50-vuotias, Aamulehti, 25.07.1937, nro 196, s. 4, Kansalliskirjaston digitaaliset aineistot Valveen vanhemmat olivat vääpeli Sten Anders Wallin ja Maria Wilhelmina Karp. Hän pääsi ylioppilaaksi Helsingin reaalilyseosta 1907 ja valmistui Helsingin yliopistosta filosofian kandidaatiksi 1912 ja maisteriksi 1916. Valve oli Mikkelin lyseossa vt. lehtorina 1914–1916, Mikkelin tyttökoulun opettajana 1916–1923 sekä Kokkolan suomalaisen yhteislyseon vanhempana lehtorina 1923–1926. Hän oli Hämeenlinnan lyseossa vanhempana lehtorina vuodesta 1926 ja lyseon rehtorina vuodesta 1933. Valve oli Mikkelin Sanomain toimittajana 1918–1923 ja päätoimittajana 1921–1923 sekä Hämeenlinnan kaupungin kansakoulujen tarkastajana 1945–1950 ja Hämeenlinnan kaupunginvaltuuston jäsenenä vuodesta 1946. Antti Valve oli naimisissa vuodesta 1921 Martta Eleonora Ahlqvistin kanssa. == Julkaisuja == * Hammastaudin kansanomaisia parannustapoja Suomessa. 1912 * Puolesta Savon ja syntymämaan : muistelmia ja kuvia vapaustaistelusta ; toimittaneet K. I. Karttunen, Antti Valve, Vihtori Simonen. Mikkeli 1919 * Piirteitä Mikkelin tyttökoulun historiasta : koulun 40-vuotisjuhlaan teoksessa Mikkelin yksityinen suomalainen tyttökoulu ja sen jatkoluokat v. 1919-1920. Mikkeli 1920 == Lähteet == Luokka:Suomen koulujen rehtorit Luokka:Suomalaiset päätoimittajat Luokka:Hämeenlinnan kaupunginvaltuutetut Luokka:Vuonna 1887 syntyneet Luokka:Vuonna 1955 kuolleet
Rannalla (kappale)

Rannalla on Vesa Tuomen säveltämä ja Tuula Heikkilän sanoittama tangolaulu vuodelta 1989, jolloin Tuomi voitti Seinäjoen Tangomarkkinoiden sävellyskilpailun kyseisellä kappaleella. ”Rannalla” on julkaistu Arja Korisevan tuplaplatinaa myyneellä esikoisalbumilla Arja Koriseva sekä tangomarkkinoiden omalla platinalevyrajan ylittäneellä julkaisulla Tangokuningatar ja kuningas, jolla sen esittää niin ikään Arja Koriseva. Vuonna 1995 kappale julkaistiin kokoelmalevyllä Tango – Parhaat, jolla Korisevaa säestää Seinäjoen Orkesteri Atso Almilan johdolla. ==Lähteet== Luokka:Tangot Luokka:Vuoden 1989 kappaleet
Olavi Wanne

Kaarlo Jaakko Olavi Wanne (9. maaliskuuta 1906 Jyväskylä – 2. joulukuuta 1970 Helsinki) oli suomalainen diplomaatti ja sukututkija.Kuka kukin on 1954Kirjaputiikki 27.6.2015 : Sukututkimuksen merkkihenkilöitä: Olavi Wanne (Facebook) Olavi Wanteen vanhemmat olivat rovasti Konrad Edvard Wanne (1869–1923) ja Maria Lovisa Kraft. Hän valmistui filosofian kandidaatiksi 1932.Ylioppilasmatrikkeli 1853–1899 : Konrad Edvard Wanne Wanne oli avustajana ulkoasianhallinnossa 1932–1938, ulkoasiainministeriön jaostosihteerinä vuodesta 1938 ja jaostopäällikkönä vuodeta 1946. Hän oli 1. lähetystösihteerinä Ankarassa vuodesta 1947 ja Bukarestissa vuodesta 1949 toimien va. asiainhoitajana miltei koko ajan. Wanne oli sitten jaostopäällikkönä ja ulkoasiainministeriön passitoimiston päällikkönä vuodesta 1952 alkaen. Wanne johti pääkonsulina Itä-Berliinissä Suomen kaupallista edustustoa 1960-luvun alussa ja hän oli 1963–1968 asiainhoitajana Australiassa. Wanne oli sihteerinä Suomen ylioppilaskuntien liitossa 1928–1932, Parlamenttienvälisen 1iiton Suomen ryhmässä 1943–1947 ja Suomen sukututkimusseurassa 1941–1947. Hän oli AKS:n Suomen Heimo -lehden päätoimittajana 1927, Suomen sukututkimusseuran julkaiseman aikakauslehti Genoksen päätoimittajana 1941–1943, Suomen sukututkimusseuran vuosikirjan päätoimittajana 1942–1947 ja Uuden Sukukirjan päätoimittajana 1945–1948 ja vuodesta 1952 eteenpäin. Wanne sai lähetystöneuvoksen arvon 1949. Olavi Wanne oli naimisissa vuodesta 1931 Freja Margareta Ahlgrenin kanssa. == Julkaisuja == * Tärkeimmät maailmantapahtumat elokuusta 1939 joulukuuhun 1941 ; koonn. Olavi Wanne. Suomen Kirja, Helsinki 1942 * Kokemäen Williön Wäylän ratsutilallisen Reko Matinpojan (1683–1746) esi-isät ja suku. Helsinki 1943 * Tärkeimmät maailman tapahtumat elokuusta 1939 joulukuuhun 1942 ; koonn. Olavi Wanne. Suomen Kirja, Helsinki 1943 * Uusi sukukirja. 1, 3–6 ; toim. Olavi Wanne ym. Suomen sukututkimusseuran julkaisuja 16. Helsinki 1945 * Liber Scholae Wasensis 1722–1830 ; edendum curavit Olavi Wanne. Suomen sukututkimusseuran julkaisuja 18. Helsinki 1947 * Uusi sukukirja. 2 ; toim. Olavi Wanne ym. Suomen sukututkimusseuran julkaisuja 19. Helsinki 1948–1951 * Uusi sukukirja 3 ; toimituskunta Gunnar Soininen, Yrjö Blomstedt, Ragnar Rosén, Heikki Soininvaara ja Olavi Wanne. Suomen sukututkimusseuran julkaisuja 20. Otava 1952–1970 * Jyväskylän lyseon satavuotismatrikkelit ; Jyväskylän lyseon entisten oppilaiden yhdistyksen toimeksiannosta laatinut Olavi Wanne. Gummerus 1958 * Vaasan lukio : lukiolaiselämäkerrat 1844–72. Suomen sukututkimusseuran julkaisuja 24. Helsinki 1963 == Lähteet == Luokka:Suomalaiset diplomaatit Luokka:Suomalaiset sukututkijat Luokka:Vuonna 1906 syntyneet Luokka:Vuonna 1970 kuolleet
CHARA

Center for High Angular Resolution Astronomy (CHARA) on optinen interferometrinen järjestelmä. Sen omistaa Georgian osavaltionyliopisto. Se sijaitsee Mount Wilsonilla, Kaliforniassa. Se on maailman voimakkain interferometri. == Lähteet == Luokka:Teleskoopit
Andrei Kozyrev

Andrei Vladimirovitš Kozyrev (; s. 27. maaliskuuta 1951 Bryssel, Belgia) oli Venäjän ulkoministeri vuosina 1990–1996. Hän erosi tästä virasta 5. tammikuuta 1996 vedoten siihen, että oli edellisen vuoden puolella tullut valituksi kansanedustajaksi.Oxford Dictionary of Political Biography,Gale Encyclopedia of Biography. Answers.com (Arkisto Internet Archivessa). Häntä pidettiin uudistusmielisenä, ja vanhoilliset kommunistit olivat jo pitkään arvostelleet häntä myötämielisyydestä lännen suuntaan.Uutiskatsaus. Mitä Missä Milloin 1997 s. 50. Otava 1996 ISBN 951-1-14219-4 Kozyrevin isä oli tämän syntymäaikana diplomaattina Brysselissä. Kozyrev opiskeli Moskovan kansainvälisten suhteiden instituutissa pääaineenaan historia. Valmistuttuaan hän meni ulkoministeriön palvelukseen. Hänestä tuli Venäjän ulkoministeri 1990, ja kun Venäjän federaatio muodostui, hänestä tuli sen ulkoministeri loppuvuodesta 1991 tammikuuhun 1996 asti. == Lähteet == Luokka:Venäjän ulkoasiainministerit Luokka:Vuonna 1951 syntyneet Luokka:Elävät henkilöt
Suomen urheilu 1962

Suomen urheilu 1962 käsittelee vuoden 1962 merkittäviä uutisia ja tapahtumia suomalaisessa urheilussa. == Vuoden urheilija == Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat: Sija Urheilija Urheilumuoto 1\. Pentti Nikula Yleisurheilu 2\. Eero Mäntyranta Hiihto 3\. Pauli Janhonen Ammunta 4\. Jaakko Kailajärvi Painonnosto 5\. Rainer Stenius Yleisurheilu 6\. Antti Tyrväinen Ampumahiihto 7\. Pentti Eskola Yleisurheilu 8\. Tauno Nieminen Keilailu 9\. Niilo Halonen Mäkihyppy 10\. Kalevi Hämäläinen Hiihto Lähde: Erillisellä naisten listalla kuusi parasta olivat: Sija Urheilija Urheilumuoto 1\. Maire Rautakoski Keilailu 2\. Mirja Lehtonen Hiihto 3\. Siiri Rantanen Hiihto 4\. Eija Vanhala Keilailu 5\. Tuula Hovi Suunnistus 6\. Ulla Suvanto Uinti Lähde: == Autourheilu == * Jyväskylän suurajojen voittajaksi ajoi Pauli Toivonen Citroënillä.Pihlaja, s. 135 == Jalkapallo == * Suomen maajoukkue pelasi uuden päävalmentajansa Olavi Laaksosen johdolla vuoden aikana vain kolme Pohjoismaiden-mestaruusturnaukseen kuuluvaa maaottelua ja hävisi niistä jokaisen. * Suomen-mestaruuden voitti Valkeakosken Haka, hopeaa sai Lahden Reipas ja pronssille sijoittui Tampereen Palloilijat.Pihlaja, s. 201 == Jääkiekko == * Suomen-mestaruuden voitti Ilves, hopeaa sai TK-V ja pronssille sijoittui Tappara. Paras ei-tamperelainen seura oli neljänneksi sijoittunut Rauman Lukko. == Jääpallo == * Suomen maajoukkue hävisi helmikuussa Lappeenrannassa Ruotsille 1–2 mutta voitti Oulussa 4–1. * Suomen-mestaruuden voitti kolmannen peräkkäisen kerran Oulun Palloseura, hopeaa sai Oulun Luistinseura ja pronssille sijoittui Käpylän Urheilu- Veikot.Pihlaja, s. 269–270 == Keilailu == * Keilailun Euroopan- mestaruuskilpailuissa Maire Rautakoski voitti neljä ja Tauno Nieminen kolme kultamitalia. Parikilpailussa Rautakosken parina oli Eija Vanhala ja Tauno Niemisen parina Matti Nieminen.Pihlaja, s. 293–294 == Koripallo == * Miesten Suomen-mestaruuden voitti toisen peräkkäisen kerran Helsingin Kisa-Toverit, hopeaa sai helsinkiläinen Torpan Pojat ja pronssille sijoittui Helsingin NMKY.Pihlaja, s. 315 * Naisten Suomen-mestaruuden voitti kolmannen peräkkäisen kerran Helsingin Työväen Uimarit, hopeaa sai helsinkiläinen Karhun Pojat ja pronssille sijoittui Lahden Sampo.Pihlaja, s. 316 == Pohjoismaiset hiihtolajit == * Maailmanmestaruuskilpailuissa Eero Mäntyranta voitti kultaa 30 kilometrin hiihdossa ja miesten viestihiihtojoukkue saavutti hopeaa. Pronssille sijoittuivat Kalevi Hämäläinen 50 kilometrin hiihdossa, Niilo Halonen suurmäen kilpailussa sekä naisten viestihiihtojoukkue.Pihlaja, s. 164–166, 440–441, 869 * Keski-Euroopan mäkiviikon 1961–1962 kokonaiskilpailun voitti Eino Kirjonen.Pihlaja, s. 444 == Yleisurheilu == * Euroopan-mestaruuskilpailuissa Pentti Nikula voitti kultaa ja Kauko Nyström saavutti pronssia seiväshypyssä. Rainer Stenius ja Pentti Eskola sijoittuivat pituushypyssä hopealle ja pronssille. * Pentti Nikula teki 22.6. Kauhavalla seiväshypyn maailmanennätyksen 494 cm. == Lähteet == * === Viitteet === Luokka:Vuoden 1962 urheilu 1962
Jayson Shaw

Jayson Shaw (s. 13. syyskuuta 1988) on skotlantilainen poolin pelaaja. Hän on vuoden 2010 maailmanmestari Blackballissa. Luokka:Skotlantilaiset urheilijat Luokka:Biljardinpelaajat Luokka:Vuonna 1988 syntyneet Luokka:Elävät henkilöt
Shane Van Boening

pienoiskuva|Shane Van Boening vuonna 2007. Shane Van Boening (s. 14. heinäkuuta 1983) on yhdysvaltalainen poolin pelaaja. Hän on kuulovammainen ja käyttää kuulokkeita, mutta se ei ole rajoittanut hänen pelaamistaan. Van Boening on saanut paljon kiitosta muilta ihmisiltä hyvästä käyttäymisistä otteluissa ja alkoholin karttamisesta. == Lähteet == Luokka:Yhdysvaltalaiset urheilijat Luokka:Biljardinpelaajat Luokka:Vuonna 1983 syntyneet Luokka:Elävät henkilöt
Francina Armengol

Francesca Lluc Armengol Socías (s. 11. elokuuta 1971 Inca) on espanjalainen poliitikko. Armengol on Baleaarien saarten aluejohtaja heinäkuusta 2015 alkaen. El Mundo. Viitattu 13.10.2018 Armengol on koulutukseltaan farmasian lisensiaatti. == Lähteet == == Aiheesta muualla == Luokka:Vuonna 1971 syntyneet Luokka:Espanjan sosialistisen työväenpuolueen poliitikot Luokka:Elävät henkilöt
Bruce Rauner

Bruce Vincent Rauner (s. 18. helmikuuta 1957 Chicago, Illinois) on yhdysvaltalainen liikemies, filantrooppi ja republikaanisen puolueen poliitikko. Hän toimi vuosina 2015–2019 Illinois’n kuvernöörinä. 20\. kesäkuuta 2016 Rauner vahvisti pyrkivänsä uudelleenvalituksi vuoden 2018 kuvernöörivaaleissa. Maaliskuussa 2018 hän voitti republikaanisen puolueen esivaalit. Raunerin vastustaja oli Jeanne Ives, osavaltion edustajainhuoneen jäsen. Marraskuun kuvernöörivaaleissa hän kohtasi demokraattien J. B. Pritzkerin, jolle hän hävisi. Pritzker astui kuvernöörin virkaan tammikuussa 2019. == Lähteet == == Aiheesta muualla == Luokka:Illinois’n kuvernöörit Luokka:Yhdysvaltalaiset republikaanipoliitikot Luokka:Vuonna 1957 syntyneet Luokka:Elävät henkilöt
Matt Williams (koripalloilija, 1993)

Matthew ”Matt” Williams jr. (s. 14. lokakuuta 1993 Orlando, Florida) on yhdysvaltalainen koripalloilija, pelipaikaltaan heittävä takamies. Hän on pelannut ammattilaisurallaan NBA:ssa, NBA:n kehityssarjassa ja Suomen pääsarjassa. == Pelaajaura == Williams pelasi yliopistokoripalloa UCF- yliopistossa vuosina 2012–2017. Viimeisellä yliopistokaudellaan hän oli konferenssinsa kolmanneksi tarkin kolmen pisteen korien heittäjä.College Basketball at Sports-Reference.com Williamsia ei varattu NBA:n kesän 2017 varaustilaisuudessa. Hän kuului Miami Heatin NBA:n kesäliigajoukkueeseen ja teki Heatin kanssa pelaajasopimuksen heinäkuussa.https://www.nba.com/heat/news/heat-signs-matt-williams Williams pelasi valtaosan kaudestaan Heatin farmijoukkue Sioux Falls Skyforcessa 10,2 pisteen ja 2,7 levypallon ottelukohtaisilla keskiarvoillaNBA G League. Joulukuussa 2017 hän pelasi hajaminuutteja myös NBA:ssa Heatin joukkueessa kolmessa ottelussa yltäen pisteille niistä kahdessa. Vuodenvaihteessa Heat vapautti Williamsin sopimuksestaan, ja tämä pelasi kevään Skyforcessa.Basketball-Reference.com Syyskuussa 2018 Williams siirtyi pelaamaan Eurooppaan tehtyään sopimuksen Suomen pääsarjassa pelanneen KTP- Basketin kanssa.https://www.basket.fi/basket/uutiset/nba-taustainen-matt- williams-jr-ktp-basketiin/ Kauden alussa Williamsin sopimuksen purkamista mietittiin, mutta hän paransi pelaamistaan. Korisliigan piste-ennätyksensä 22 Williams heitti seitsemän kolmen pisteen korin voimin Seagullsia vastaan 28. joulukuuta 2018.Matt Williams Jr. – Suomen Koripalloliitto Vuodenvaihteen jälkeen Williamsin oli tarkoitus palata Yhdysvaltoihin valmistautuakseen lapsensa syntymään. Myös arvokkaampien pelaajasopimusten mahdollisuudella arvioitiin olleen osaa Williamsin lähtöön KTP:stä.https://kymensanomat.fi/uutiset/lahella/f13cf23f-9773-4411-9232-55332357bc49 Tämä osoittautuikin todeksi Williamsin tehtyä pian sopimuksen Kreikan pääsarjajoukkue Kymis BC:n kanssa.https://yle.fi/uutiset/3-10584717 == Lähteet == * Matt Williams Stats Basketball-Reference.com * Matt Williams College Stats College Basketball at Sports-Reference.com * Profiili NBA G League * Matt Williams Jr. Suomen Koripalloliitto === Viitteet === Luokka:Yhdysvaltalaiset koripalloilijat Luokka:Vuonna 1993 syntyneet Luokka:Elävät henkilöt
M-Klubi

M-Klubi on Turun yliopiston markkinoinnin opiskelijoiden ainejärjestö. Yhdistys on perustettu vuonna 1978 ja sillä on noin 200 jäsentä. Vuonna 2022 järjestön puheenjohtaja on Lari Lieskivi. == Toiminta == Merkittävimmän ja näkyvimmän osan ainejärjestön toiminnasta muodostavat erilaiset jäsenistön opintoihin ja vapaa-aikaan liittyvät tehtävät ja tapahtumat. == Historia == Markkinoinnin ainejärjestöllä on pitkä historia ensimmäisenä ainejärjestönä Turun kauppakorkeakoulussa. == Katso myös == * Turun kauppatieteiden ylioppilaat == Lähteet == Luokka:Turun yliopisto Luokka:Suomalaiset ainejärjestöt ja killat